<classify> MAPATO yatokanayo na nchi kuuza madini nje ya nchi yanatarajia kuongezeka katika mwaka huu wa fedha kufi kia Dola za Marekani milioni 800, hivyo kufanya madini kuchangia asilimia 38.7 ya mapato yanayotoka nje ya nchi.Bodi ya Nishati, Mafuta na Gesi nchini hapa RMB imeeleza ongezeko hilo ni kutoka dola za Marekani milioni 399 zilizopatikana katika mwaka wa fedha 20172018, ikimaanisha kuwa mapato yanatarajia kuwa maradufu.Matarajio hayo yatafikiwa kutokana na kugundulika kwa madini ya vito hivyo kuchangia bei nzuri ya madini katika soko la kimataifa, huku awali Rwanda ilifahamika kuwa na kiasi kikubwa cha madini ya bati, tantalum na tungsten.Mtendaji Mkuu wa Bodi ya Nishati, Mafuta na Gesi, Francis Gatare, alisema serikali inawaalika wadau mbalimbali na wawekezaji wa kimataifa na washiriki wa kibiashara katika kuwekeza zaidi kwenye madini, hususan kutoka nchi za Asia na Ulaya.Duniani kuna soko la madini katika nchi za China, Hong Kong, Thailand, India na Ujerumani, huku utafiti uliofanywa na Kampuni ya Uingereza ya SRK ukionesha kuwa katika maeneo saba yanayofanyiwa utafutaji wa madini, maeneo sita yameonesha matumaini.  <topic>: KITAIFA 